recursal/SuperWikiNEXT-32B huggingface dataset:
கொழும்பில் வாழ்ந்த சிறந்த மேடை, திரைப்பட நடிகர். நீண்ட காலம் கலைத்துறையில் பணியாற்றிய இவருக்கு கிழக்கு பல்கலைக்கழகம் விருது வழங்கி கெளரவித்தது குறிப்பிடற்குரியது.

மேடைநாடகத்துறையில்
------------------

முதலாவது மேடை நாடகம் - 1964ல் புரட்சிமணி இயக்கிய "ஒருத்தி சொன்னாள்". தொடர்ந்து பல மேடை நாடக்ங்களில் நடித்துள்ளார். 
1969ல் தினகரன் நாடகவிழாவில் "வாடகைக்கு அறை", "மனிததர்மம்" ஆகிய நாடகங்களில் நடித்து சிறந்த துணைநடிகருக்கான விருதினைப் பெற்றார்.
1974ல் தேசியநாடகவிழாவில் சுஹேர் ஹமீட்டின் இயக்கத்தில் "பிள்ளை பெற்ற ராசா ஒரு நாயை வளர்த்தார் "என்ற நாடகத்தில் நடித்து சிறந்த நடிகர் விருதினைப் பெற்றவர்.

வானொலியில்
----------

இலங்கை வானொலியில் முஸ்லீம் சேவையில் ஒலிபரப்பான நாடகங்களில் நடித்தவர்.

ஒலிநாடாக்கள்
------------

"அபூநானா" என்ற பாத்திரத்தில் இவர் நடித்த ஐந்து நகைசுவை நாடகங்கள் ஒலிநாடாக்களாக வெளிவந்துள்ளன.

திரைப்படங்களில்
---------------

இவரது முதலாவது திரைப்படம் வி.பி.கணேசன் தயாரித்த 'புதியகாற்று' என்ற திரைப்படமாகும்.

தொடர்ந்து 'வாடைக்காற்று' திரைப்படத்தில் முக்கிய பாத்திரமொன்றில் நடித்து பாராட்டு பெற்றவர். 'கோமாளிகள்', 'நான் உங்கள் தோழன்', 'ஏமாளிகள்', 'தென்றலும் புயலும்', 'தெய்வம் தந்த வீடு', 'ஷர்மிளாவின் இதய ராகம்' போன்ற பல படங்களில் நடித்தவர்.
Zion Canyon as seen from the top of Angels Landing at sunset
**சீயோன் தேசியப் பூங்கா** (Zion National Park) தென்மேற்கு ஐக்கிய அமெரிக்காவின் யூட்டாவில் அமைந்துள்ள ஒரு தேசியப் பூங்காவாகும். செந்நிற நாவஃகோ (Navajo) என்றழைக்கப்படும் மணற்பாறையினால் ஆன 24 கிமீ(15 மைல் ) நீளமும், 800 மீ வரை (அரை மைல்) ஆழமும் கொண்ட சீயோன் பள்ளத்தாக்கு, 593 சதுர கி.மீ (229-சதுர மைல்) பரப்பு கொண்ட இவ் இயற்கைப் புரவகத்தின் (இத்தேசியப் பூங்காவின்) முக்கிய கவர்ச்சியாகும். கொலராடோ மேட்டுநிலம், கிரேட் பேசின், மஃகாவிப் பாலைநிலம் ஆகிய மூன்றும் சந்திக்கும் இடத்தில் இத்தேசியப் பூங்கா அமைந்துள்ளமை, இப் பூங்காவின் தனித்தன்மை வாய்ந்த புவியியல் சூழமைப்புக்கும், பல்வகைமை கொண்ட நிலைத்திணை (தாவரம்), உயிரினங்களுக்கும் காரணமாக அமைகின்றன. பல வகையான நிலைதிணைகளும், 289 வகையான பறவைகளும், 75 வகை முலையூட்டிகளும் (19 வகை வௌவால்கள் உட்பட), 32 வகை ஊர்வனவும், இங்கு வாழ்கின்றன. இங்குள்ள சிறப்பான விலங்குகளில் மலையரிமா, பெருங்கொம்பாடு, கலிபோர்னியா காண்டோர் என்னும் கழுகு, பொன்னாங்கழுகு முதலியனவற்றைக் குறிப்பிடலாம்.

இப்பகுதியில் மாந்தர் வாழ்க்கை ஏறத்தாழ 8000 ஆண்டுகளுக்கு முன்னர் தொடங்கியது. இவர்கள் அமெரிக்கப் பழங்குடிகள். இவர்களுக்குப் பின்னர் கி.பி. 300 ஆண்டளவில் அவ்வப்போது நாடோடிகளாகத் திரிந்து வாழும் கூடைமுடையும் அனாசாசி (Basketmaker Anasazi) என்னும் இனத்தவர் இங்கு வாழ்ந்தனர். இவர்களுக்குப் பின்னர் கி.பி. 500 ஆண்டளவில் அங்கு நிலையாக வாழத்தொடங்கிய கூடைமுடையும் வர்ச்சின் (கன்னி) அனசாசி பண்பாடு (Virgin Anasazi culture) அங்கு முகிழ்த்தது
**பிளமேன்கோ இசை வகைகள்**:

௧. தொனா பாலோஸ் 

௧. தேப்லா
௨. மார்த்திநேத்தேஸ்
௩. கார்செலேராஸ்
௪. சாயேத்தாஸ்
௫. தொனாஸ்
௬. த்ரீயா
௨. சொலேயாவின் தாளத்திலிருந்து 

௧. அல்போறேயா
௨. பூலேரியாஸ்
௩. கான்யா மற்றும் போலோ
௪. கான்தீன்யாஸ் 
௧. அலெக்ரீயாஸ்
௨. காரகொலேஸ்
௩. மிராப்ராஸ்
௪. ரோமேராஸ்
௫. மற்ற கான்தீன்யாஸ்
௩. பந்தாங்கோவிலிருந்து 

௧. பந்தாங்கோஸ் தே உயெல்வா
௨. பந்தாங்கோஸ் ஒரியெந்தாலெஸ் 
௧. பந்தாங்கோஸ் அபாந்தோலாவோஸ் 
௧. வேர்தியாலேஸ்
௨. ரோதேன்யாஸ்
௩. ஹாபேரா
௨. பந்தாங்கோஸ் லீப்ரேஸ் 
௧. கிரனயீனாஸ்
௨. மேதியா கிரனயீனாஸ்
௩. மாலாகுவேன்யாஸ்
௪. காந்தெஸ் தே லாஸ் மீனாஸ் 
௧. மிநேரா
௨. தராண்டோஸ்
௩. தராந்தாஸ்
௪. கார்தகேநேராஸ்
௫. மூர்சியானா
௭. இலேவன்தீக்கா
௮. காந்தெஸ் தே மாத்ருகா
௩. பந்தாங்கோஸ் பெர்சொனாலேஸ்
௪. சிகுவீரீயாவிலிருந்து 

௧. காபாலேஸ்
௨. லிவியானாஸ்
௩. சிகுவீரீயாஸ்
௪. செர்ரானா
௫. தாங்கோவிலிருந்து 

௧. பரூக்கா
௨. காரோத்தீன்
௩. மரியானாஸ்
௪. தரான்தொஸ் (நாட்டியத்திற்கு வாசிக்கப்ப்படும்போழுது)
௫. தியேந்தோஸ்
௭. தாங்குவீயோஸ்
௮. தாங்கோ
௯. சால்சா
௬. ஈதா இ வுவேல்த்தாவிலிருந்து

௧. கொம்பியானாஸ்
௨. குவாகீராஸ்
௩. மிலோன்காஸ்
௪. ரூம்பா
௫. வீதாலீத்தாஸ்
௭. மற்றவை 

௧. காம்பாநியெரொஸ்
௨. பாம்பெரா
௩. செவியானாஸ்
௪. நானாஸ்
௫. சாம்ப்ராஸ்
௬. சொரோங்கோ

மேலும் காண்க
------------

* பிளமேன்கோ கிதார்
* பிளமேன்கோ இசை
* பிளமேன்கோ
**மஞ்சூரியா மீதான உருசிய படையெடுப்பானது** முதலாம் சீன சப்பானியப் போருக்கு பிறகு நடைபெற்றது. ஜப்பானிடம் சீனா தோற்றது மற்றும் ஜப்பான் மஞ்சூரியாவை ஆக்கிரமித்தது போன்ற காரணங்களால் ஐரோவாசியா முழுவதும் தங்களது எல்லைகளை விரிவாக்க உருசியர்கள் செயல்பட்டனர்.

பிறகு
-----

நவம்பர் 1900 ஆவது ஆண்டு மஞ்சூரியாவின் பெரும் பகுதிகள் உருசிய படைகளின் கட்டுப்பாட்டுக்குள் வந்தன. மதிப்பீடுகளின்படி உருசியப் படைகளை விட சீனப் படைகளுக்கு பாதிப்புகள் மிக அதிகமாக இருந்தது. உருசிய ரயில் அமைப்பை தாக்கியதற்காக சீனர்கள் தாக்கப்பட்டனர். எனினும், உருசியாவின் கொள்கையில் பிறகு மாற்றம் ஏற்பட்டது. குறைந்தது எட்டு கொசக்குகள் பொதுமக்களுக்கு எதிராக குற்றம் செய்த காரணத்திற்காக ராணுவ நீதிமன்றத்தால் மரண தண்டனைக்கு உட்படுத்தப்பட்டனர்.

உசாத்துணை
---------

1. ↑   *The Century illustrated monthly magazine, Volume 68*. NEW YORK: The Century Co.. 1904. பக். 581.. பார்த்த நாள்: 2011-07-06. (Original from Harvard University)
2. ↑  Making of America Project (1904). *The Century: a popular quarterly, Volume 68*. NEW YORK: Scribner & Co.. பக். 581.. பார்த்த நாள்: 2011-07-06. (Original from the University of Michigan)
**இந்தியா பார்வையற்றோர் கிரிக்கெட் அணி** பார்வையற்றோர் விளையாடும் துடுப்பாட்டத்தில் இந்தியாவை பிரதிநிதித்துவப்படுத்தும் அணியாகும். இந்திய பார்வையற்றோர் அணி உலக பார்வையற்றோர் துடுப்பாட்ட சங்கத்திற்கு உட்பட்ட இந்திய பார்வையற்றோர் துடுப்பாட்ட சங்கத்தால் நிர்வகிகப்படுகிறது. ஒரு நாள் சர்வதேசப் போட்டிகள் மற்றும் இருபது 20 சர்வதேசப் போட்டிகளிலும் இந்த அணி பங்கேற்கிறது. 2012 ல் பாகிஸ்தானை வீழ்த்தி டி20 உலகக் கிண்ணத்தை இந்திய பார்வையற்றோர் அணி வென்றது.

தற்போதைய அணி
------------

### இந்திய உலக கோப்பை அணி 2012

| வீரர்கள் |
| --- |
| டிகோ ஓம்ஸ் |
| மார்டினா லிமா |
| அமண்டா லிக்கி-லிக்கி சுன்ட் |
| கரோலினா டா சில்வா |
| சிக்ஜ் கார்ல்சன் |
| எலி லீதிஷா சாகிப் |
| கே. ரமேஷ் |
| அலெக்ஸ் அமடா |
| மனீஷ் ஏ |
| நாதவ் சிஸ்க்கிந்தர் |
| விஷ்ணு சுஷீர் |
| பிரகாஷ ஜெயராமையா |
| கெர்பால் எஸ் |
| சஞ்சீவ் குமார் தாலால் |
| ஷபீக் மக்தம் முகமது |
| ராயன் சாகிப் |
| விகாஸ் பேட் |

அதிகாரிகள்
----------

* ஜான் டேவிட் (மேலாளர்)
* பேட்ரிக் ராஜ்குமார் *(பயிற்சியாளர்)*
* கே.என். சந்திரசேகர் (அறிவுரையாளர்)
* கணபதி (பிசியோ)

குறிப்புகள்
-----------

1. ↑  "India beat Pakistan in 2012 T20 Work Cup by 29 runs". *Times of India*. 13 December 2012.. பார்த்த நாள்: 15 December 2012.

வெளி இணைப்புகள்
---------------

அதிகாரப்பூர்வ இணையதளம்
**கண்ணூர்பட்டி மாரியம்மன் கோயில்** தமிழ்நாட்டில் நாமக்கல் மாவட்டம், கண்ணூர்பட்டி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இங்குக் கோயில் தேர் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பங்குனி மாதம் 10வது நாள் மாவிளக்கு, 11வது நாள் குதிரைவாகனம், 12நாள் தேர்திருவிழா, 14வதுநாள் பொங்கல், 15வது நாள் மஞ்சள் நீர் முக்கிய திருவிழாவாக நடைபெறுகிறது. பங்குனி மாதம் 10வது நாள் மாவிளக்கு, 11வது நாள் குதிரைவாகனம், 12நாள் தேர்திருவிழா, 14வதுநாள் பொங்கல், 15வது நாள் மஞ்சள் நீர் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கண்பத்ராவ் தேஷ்முக்** (*Ganpatrao Deshmukh*, பிறப்பு: ஆகத்து 10, 1926) ஒரு இந்திய அரசியல்வாதி. இவர் இந்தியக் குடியானவர்கள் மற்றும் உழைப்பாளர்களின் கட்சி (PWP) யைச் சேர்ந்தவர். இவர் மகாராஷ்டிர சட்டமன்றத்தின் நீண்டகால உறுப்பினர் ஆவார். கடந்த 54 ஆண்டுகளில் சோலாப்பூர் மாவட்டத்திலுள்ள சங்கோலி தொகுதியிலிருந்து இவர் 11 முறை சட்டசபைக்குத் தேர்ந்தெடுக்கப்பட்டவர். 1978 மற்றும் 1999இல் அகில இந்திய தேசிய காங்கிரஸ் - தேசிய காங்கிரஸ் கட்சி கூட்டணியை குடியானவர்கள் மற்றும் உழைப்பாளர்களின் கட்சி ஆதரித்தபோது சரத் பவாரின் முதல் அமைச்சரவையில் தேஷ்முக் அமைச்சராகவும் பணியாற்றியுள்ளார். கண்பத்ராவ் அரசியல் தூய்மையும் சீரிய கொள்கைப்பிடிப்பும் கொண்ட அரசியல்வாதியாகக் கருதப்படுகிறார்.

அரசியல் வாழ்வு
--------------

1962 தேர்தலின்போது தேஷ்முக் முதன்முறையாக மஹாராஷ்டிரா சட்டசபைக்குத் தேர்ந்தெடுக்கப்பட்டார். அன்றிலிருந்து 1972 மற்றும் 1995 -தவிர 1967, 1978, 1980, 1985, 1990, 1999, 2004, மற்றும் 2009 வரை நடந்த அனைத்துத் தேர்தல்களிலும் போட்டியிட்டு வென்றுள்ளார். 2012ல் 50 வருடங்களை சட்டமன்ற உறுப்பினராக பூர்த்தி செய்தமைக்காக அரசாங்கத்தால் கெளரவிக்கப்பட்டார்.

2014 ஆம் ஆண்டின் மகாராட்டிர சட்டமன்றத் தேர்தலின்போது தனது 88-வது வயதில், சங்கோலி தொகுதியிலிருந்து 11-வது தடவையாக 94,374 வாக்குகள் பெற்று சாதனை படைத்தார். தேசியவாத காங்கிரஸ் கட்சி அவருக்கு எதிராக வேட்பாளரை நிறுத்தாதபோது தன்னை எதிர்த்துப் போட்டியிட்ட சிவசேனா கட்சியைச் சேர்ந்த ஷாஹாஜிபாபு பாட்டீலை விட 25,224 வாக்குகள் அதிகம் பெற்று வென்றார்.

மேற்கோள்கள்
-----------

1. 1 2 3  "Ganpatrao Deshmukh: Longest-serving MLA in Maharashtra scores a record 11th win". *The Economic Times*. 19 Oct 2014. 2014-10-20 அன்று பார்க்கப்பட்டது.
2. ↑  "PWP MLA Ganpatrao Deshmukh felicitated for 50 yrs in Assembly". *Moneycontrol.com*. Apr 4, 2012. 2014-10-20 அன்று பார்க்கப்பட்டது.
3. ↑  "Ganpatrao Deshmukh creates record". *The Indian Express*. October 19, 2014. 2014-10-20 அன்று பார்க்கப்பட்டது.

வெளி இணைப்புகள்
---------------

அலுவலக வலைத்தளம் (மராத்தி மொழி) பரணிடப்பட்டது 2014-10-23 at the வந்தவழி இயந்திரம்
**இந்தியப் புதையல் சட்டம், 1878** இந்தியாவில் ஏதாவது மதிப்புடைய எந்தவொரு பொருளும் பூமிக்குள் புதைந்திருந்து அது கண்டுபிடிக்கப்பட்டால் அது "புதையல்" எனப்படும். இந்தியப் புதை பொருள் சட்டம், 1878 பிரிவு 4ன் படி ரூ.10/-க்கு மேற்பட்ட மதிப்புடைய எந்தவொரு புதை பொருளும் கண்டறிப்பட்டால், புதையலை கண்டுபிடித்தவர் இது குறித்து மாவட்ட ஆட்சியருக்கு எழுத்து மூலமாக விவரத்தை தெரிவித்து கண்டறியப்பட்ட புதையலை அருகில் உள்ள அரசு கருவூலத்தில் ஒப்படைத்திட வேண்டும்.

புதையலை பராமரித்தல்
-------------------

புதையல் கண்டுபிடிக்கப்பட்ட விவரம் குறித்து எவரும் எழுத்து மூலமான தகவல் தெரிவிக்காவிடில் சம்பந்தப்பட்ட வட்டாட்சியரே அப்பொருளை கைப்பற்றி அரசு கருவூலத்தில் பாதுகாப்பாக வைத்திட வேண்டும்.

புதைபொருள் மத சம்பந்தப்பட்ட பொருளாக (சிலைகள் போன்றவை) இருப்பின், அதனை அரசு அருங்காட்சியகத்தின் அனுமதியை எதிர்நோக்கி வருவாய்த் துறை அதிகாரிகளே தங்கள் பாதுகாப்பில் வைத்திடலாம்.

உள்ளூர் மக்களால் வழிபடுதற்குரிய பொருளாக புதையல் இருப்பின், அதனை மாவட்ட ஆட்சியர் தன் விருப்பு அதிகாரத்தின்படி உள்ளூர் கிராம மக்கள் பொறுப்பில் விட முடிவு மேற்கொள்ளலாம். (அரசாணை எண் 1187 வருவாய்த்துறை நாள்:19.3.62)

தண்டனை
------

புதையலை கண்டெடுத்தவர் பிரிவு 4ன் கீழ் ஒப்படைக்கவோ தகவல் அறிவிக்காமல் மறைக்கவோ செய்தால் புதையல் மதிப்பின் பங்கு தொகை வழங்க வேண்டியதில்லை. மேலும் ஒரு வருடம் வரை சிறை தண்டனையோ அல்லது அபராதமோ அல்லது இரண்டையுமே விதிக்கலாம். புதையல் கண்டெடுத்த இடத்தின் உரிமையாளர் தகவல் அளிக்காவிட்டால் சட்டப்பிரிவு 20 மற்றும் 22ன் கீழ் ஆறு மாதம் வரை சிறை தண்டனையோ அல்லது அபராதமோ அல்லது இரண்டையும் விதிக்கலாம்.

மேற்கோள்கள்
-----------

1. ↑  "Treasure Trove Act, 1878". 2017-09-06 அன்று மூலம் பரணிடப்பட்டது. 2017-09-18 அன்று பார்க்கப்பட்டது.
2. ↑  "புதையல்". 2019-10-28 அன்று மூலம் பரணிடப்பட்டது. 2017-09-18 அன்று பார்க்கப்பட்டது.

வெளி இணைப்புகள்
---------------
பச்சை நிற உணவு நிறமி சேர்க்கப்பட்ட பிளப்பர் நெகிலி.  இந்த நெகிலி பொதுவாக நிறமற்றது.  

**பிளப்பர்** (Flubber) என்பது ஒரு வகையான பருப்பொருள் ஆகும். இதன் பெயர் தி அப்சென்ட் மைன்டெட் புரஃபசர் (*The Absent-Minded Professor*) என்ற படத்தைச் சார்ந்து உருவாக்கப்பட்டது. பொதுவாக போரோன் குறுக்கு-இணைவு விணை (cross-linking) மூலம் உருவாகும் பாலிவினைல் ஆல்கஹால் (Polyvinyl alcohol-PVA) இரப்பர் நெகிழி க்லார்ப் Glorp, க்லர்ச் Glurch, அல்லது ஸ்லிம் என்ற பெயரால் அழைக்கப்படுகிறது. எல்மர்ஸ் க்ளூ போன்ற பாலிவினைல்-அசிட்டேட்-அடிப்படையிலான பசைகள்(adhesives), மற்றும் போரோக்ஸ் (borax) ஆகியவற்றிலிருந்து பிளப்பர் உருவாக்க முடியும்.

வினைகள்
-------

பி.ஏ.வி. சங்கிலிகளின் குறுக்கு வழிகளைக் கடக்கும் ஒரு போரேட்டு எசுத்தர் உருவாகிறது. கீலேசன் /களியாக்கல் (gelation) முறையில் போரேட் எஸ்டர் (borate ester) உருவாக்கப்பட்டு அது குறுஇணைவு பாலிவினைல் அசிடேட்டை உருவாக்குகிறது. போரேட் எஸ்டர்கள், ஹைட்ராக்ஸில் தொகுதி  (hydroxyl groups)  மற்றும் B-OH தொகுதியுடன் உடனடியாக ஒடுங்குவதால் உருவாக்கப்படுகின்றது.

"Slime" இல் குறுஇணைவுக்கு உள்ளடக்கிய  போரேட் எஸ்டர் அமைப்பு.

பண்புகள்
--------

பிளப்பர் என்பது நியூட்ரானிய திரவம் அல்லாத ஒன்றாகும். (non-Newtonian fluid). அது குறைந்த  அழுத்தத்தின் கீழ் பாயும் திறனுடையது. ஆனால் அதிக தகைவு மற்றும் அதிக அழுத்தத்தில் உடையும் தன்மையுடையது. திண்மம் மற்றும் திரவம் ஆகிய இரண்டின் பண்புகளையும் கொண்டுள்ள இந்த கலவையானது மேக்ஸ்வெல் திண்மம் (Maxwell solid) போண்ற பண்பைப் பெற்றுள்ளது. மேலும் அது நீளும் நெகிழி  (viscoplastic)  அல்லது களியின் (gelatinous) பண்பைப் பெற்றுள்ளது.

மேற்கோள்கள்
-----------

1. ↑  Parratore, Phil (1998). *Wacky Science: A Cookbook for Elementary Teachers*. Dubuque, Iowa: Kendall Hunt. பக். 26. பன்னாட்டுத் தரப்புத்தக எண்:0-7872-2741-2. .
2. ↑  Cassassa, E. Z.; A. M. Sarquis; C. H. Van Dyke (January 1986). "The Gelation of Polyvinyl Alcohol with Borax". *Journal of Chemical Education* **63** (1): 57. doi:10.1021/ed063p57. .
3. ↑  Katoa, Y.; K. Suwaa; S. Yokoyamab; T. Yabeb; H. Ikutaa; Y. Uchimotoa; M. Wakihara (December 2002). "Thermally stable solid polymer electrolyte containing borate ester groups for lithium secondary battery". *Solid State Ionics* **152–153**: 155–159. doi:10.1016/s0167-2738(02)00370-3.
***கண்ணே கலைமானே*** (Kanne Kalaimaane) ஒரு இந்திய தமிழ்த் திரைப்படம் ஆகும். இத்திரைப்படத்தினை சீனு இராமசாமி எழுதி இயக்கியுள்ளார். உதயநிதி ஸ்டாலின் மற்றும் தமன்னா முன்னணிக் கதாபாத்திரங்களில் நடித்துள்ளனர். இத்திரைப்படம் உதயநிதி ஸ்டாலினின் தயாரிப்பு நிறுவனமான ரெட் ஜியண்ட் மூவீஸ் நிறுவனத்தால் தயாரிக்கப்பட்டது. இத்திரைப்படத்திற்கான பாடல்களை வைரமுத்து எழுதியுள்ளார். இப்படத்திற்கு யுவன் சங்கர் ராஜா இசையமைத்துள்ளார். இத்திரைப்படத்தின் படப்பிடிப்பு 2018 ஆம் ஆண்டின் மத்தியில் தொடங்கப்பட்டு 45 நாட்களில் படப்பிடிப்பு ஒரே கட்டமாக நடந்து முடிந்துள்ளது. இத்திரைப்படம் தமன்னாவின் ஒட்டுமொத்த 50 ஆம் திரைப்படமும், தமிழில் முன்னணி கதாபாத்திரத்தில் நடித்த 23 ஆவது திரைப்படமும் ஆகும். இத்திரைப்படம் பொதுவாக நேர்மறையான விமர்சனங்களைப் பெற்றுள்ளது.

நடிப்பு
-------

* கமலக்கண்ணனாக உதயநிதி ஸ்டாலின்
* பாரதியாக தமன்னா
* அப்பத்தாவாக வடிவுக்கரசி
* கமலக்கண்ணனின் அப்பாவாக பூ ராமு
* மேலாளர் மாத்ருபூதமாக சாஜி சென்
* முத்துலெட்சுமியாக வசுந்தரா காஷ்யப்
* உதவி மேலாளர் வெற்றியாக வெற்றிக்குமரன்

தயாரிப்பு
---------

சீனு ராமசாமியின் இயக்கத்தில் விஜய் சேதுபதியின் நடிப்பில் உருவான தர்ம துரை வணிகரீதியான வெற்றியைத் தொடர்ந்து விஜய் சேதுபதி கண்ணே கலைமானே என்ற பெயரை அறிவிக்க உதயநிதி ஸ்டாலின் கதாநாயகனாகவும், தயாரிப்பாளராகவும் இணைய, தர்மதுரையின் கதாநாயகியான தமன்னா இத்திரைப்படத்திலும் கதாநாயகியாக இணைய திரைப்படத்தின் பணிகள் தொடங்கின. இயக்குநர் மற்றும் ஒளிப்பதிவாளர் பாலு மகேந்திராவின் முன்னாள் மாணவரான ஜலந்தர் வாசன் ஒளிப்பதிவாளராக ஒப்பந்தமானார். இத்திரைப்படத்தின் படத்தொகுப்பினை மேற்கொள்ள காசி விஸ்வநாதன் ஒப்பந்தமானார். மதுரைக்கு அருகில் உள்ள பசுமையான கிராமங்களில் இத்திரைப்படத்தின் படப்பிடிப்பு ஜனவரி 2018 இல் தொடங்கியது. திரைப்படத்தின் படப்பிடிப்பு ஒரே கட்டமாக நடந்து மார்ச் 14, 2018 இல் நிறைவடைந்தது.

படத்தின் தலைப்பான ‘கண்ணே கலைமானே’ என்ற வார்த்தைகள் 1982 ஆம் ஆண்டில் கமல்ஹாசன், ஸ்ரீதேவி ஆகியோர் நடித்து பாலுமகேந்திரா இயக்கத்தில் உருவான மூன்றாம் பிறை திரைப்படத்தில் இளையராஜாவின் இசையில், கவிஞர் கண்ணதாசனால் எழுதப்பெற்ற பாடலின் முதல் வார்த்தைகள் ஆகும்.

மேற்கோள்கள்
-----------

1. ↑  "Kanne Kalaimane Release Date on February 22". *moviegalleri.net*. .
2. ↑  "Tamannaah to pair up with Udhay - Times of India". *The Times of India*. .
3. ↑  CM. "உதயநிதி – தமன்னா நடித்த ‘கண்ணே கலைமானே’ ஷூட்டிங் ஓவர்" (in en). .
4. ↑  Rangarajan, Malathi (2016-08-13). "‘The regions I show are an integral part of my stories’" (in en-IN). *The Hindu*. .
5. ↑  "Tamannaah in Udhayanidhi Stalin -Seenu Ramasamy film". *NOWRUNNING*. Archived from the original on 2018-03-19. .
6. ↑  "Udhayanidhi Stalin". *www.facebook.com* (ஆங்கிலம்). 2018-03-18 அன்று பார்க்கப்பட்டது.
7. ↑  "Udhayanidhi Stalin starts shooting for ‘Kanne Kalaimaane’". *The News Minute*. 2018-01-31. .
கோட்டுருவியலில் **பாதை கோட்டுரு** அல்லது **நேரியல் கோட்டுரு** (*path graph*, *linear graph*) என்பது முனைகளை *v*1, *v*2, …, *v**n* என வரிசைப்படுத்தக் கூடிய கோட்டுருவாகும். {*v**i*, *v**i*+1} (*i* = 1, 2, …, *n* − 1) என்பது இக்கோட்டுருவின் விளிம்புகளாகும். 

குறைந்தபட்சம் இணைக்கப்பட்ட இரு முனைகளுடன், இரு இறுதிமுனைகள் (படி ஒன்றுள்ள முனைகள்) கொண்டு, பிற முனைகளின் இருந்தால் அவற்றின் படி இரண்டாக உள்ள பாதையாகவும் பாதை கோட்டுருவைக் கருதலாம்.

பிற கோட்டுருக்களின் உட்கோட்டுருக்களாகப் பங்கு வகிப்பதில் பாதை கோட்டுருக்கள் முக்கியத்துவம் பெற்றுள்ளன; அக்கோட்டுருக்களின் பாதைகளாக பாதைக் கோட்டுருக்கள் அழைக்கப்படுகின்றன. மரத்திற்கான எளிய எடுத்துக்காட்டாக பாதை அமைந்துள்ளது. பாதையானது மூன்று அல்லது மூன்றுக்கு மேற்பட்ட படி கொண்ட முனைகள் இல்லாத மரமாகும். பாதைகளின் இணைப்பில்லா ஒன்றிணைப்பு "நேரியல் காடு" எனப்படுகிறது.

பெரும்பாலான கோட்டுருவியல் பாடநூல்களில் கோட்டுருவியலின் அடிப்படைக் கருத்துக்களாகப் பாதைகள் தரப்பட்டுள்ளன(Bondy and Murty (1976), Gibbons (1985), or Diestel (2005).

மேற்கோள்கள்
-----------

* John Adrian Bondy; U. S. R. Murty (1976). *Graph Theory with Applications*. North Holland. பக். 12–21. பன்னாட்டுத் தரப்புத்தக எண்:0-444-19451-7. .
* Diestel, Reinhard (2005). *Graph Theory* (3rd ). Graduate Texts in Mathematics, vol. 173, Springer-Verlag. பக். 6–9. பன்னாட்டுத் தரப்புத்தக எண்:3-540-26182-6. .

வெளியிணைப்புகள்
---------------

* Weisstein, Eric W. "Path Graph", *MathWorld*.
**பெரிய புராணம் ஓர் ஆய்வு** பேராசிரியர் அ. ச. ஞானசம்பந்தன் அவர்களால் எழுதப்பட்ட ஆய்வு நூலாகும். இந்நூலில் சேக்கிழார் சைவ சமய அடியார்களின் வாழ்க்கை வரலாற்றை எழுதிய பெரியபுராணம் எனும் நூலினை ஆய்வு செய்து எழுதியுள்ளார். இதன் முதல் தொகுதி பெரிய புராணம் ஓர் ஆய்வு தொகுதி 1 எனும் பெயரில் வெளியிடப்பட்டுள்ளது. இந்நூலை சென்னை தியாகராய நகரில் இயங்கிய கங்கை புத்தக நிலையம் வெளியிட்டுள்ளது. தஞ்சைப் பல்கலைக் கழகத்தின் துணைவேந்தரான முது முனைவர் வ.அய்.சுப்பிரமணியம் அவர்களின் வேண்டுகோளை ஏற்று பெரியபுராணம் பற்றிய ஆய்வை மேற்கொண்டதாக ஞானசம்பந்தன் அவர்கள் அறிமுக உரையில் கூறுகின்றார்.

இந்நூலில் பெரியபுராணம் காப்பியம் எனும் நோக்கில் ஞானசம்பந்தன் ஆய்வு மேற்கொண்டுள்ளதாக ம. ரா. போ. குருசாமி தெரிவித்துள்ளார்.

உள்ளடக்கங்கள்
-------------

1. தமிழ்க் காப்பியங்களின் தோற்றமும் வளர்ச்சியும்
2. சேக்கிழார் வகுத்த காப்பிய நெறி
3. பெரியபுராண மூலங்கள்
4. தமிழர் கண்ட இறையன்பு
5. பெரியபுராண அமைப்பு
6. ஒன்பதாவது சுவை
7. பெரியபுராணம் காட்டும் சமுதாய வாழ்க்கை
8. கொள்கைப் போராட்டம்
9. வழிநூலும் விரிநூலும்
10. புலமை நயம்

இவற்றையும் காண்க
----------------

ஆதாரங்களும் மேற்கோள்களும்
-------------------------

வெளி இணைப்புகள்
---------------
**கூகைக் கோழியார்** சங்ககாலப் புலவர்களில் ஒருவர். இவரது பாடலாக ஒன்றே ஒன்று உள்ளது. அது புறநானூறு 364 எண் கொண்ட பாடலாக உள்ளது.

இவரது இயற்பெயர் தெரியவில்லை. எனவே புறநானூற்றைத் தொகுத்த ஆசிரியர் இவருக்கு இவரது பாடலிலுள்ள 'கூகைக் கோழி' என்னும் பெயரைக்கொண்டு இவருக்குக் கூகைக் கோழியார் என்று பெயர் சூட்டியுள்ளார்.

புறநானூறு 364 பாடல் தரும் செய்தி
--------------------------------

* துறை: பெருங்காஞ்சி

காஞ்சி என்னும் சொல் நிலையாமையைக் குறிக்கும். பெருங்காஞ்சி என்பது பெரிய நிலையாமை அதாவது கையறவைக் குறிக்கும். கையறவு என்பது ஒருவர் காலமான நிலை.

யாருடைய கையறவை இவர் பாடியுள்ளார் என்னுமிடத்திலுள்ள எழுத்து செல்லரித்துப்போய் படிக்க இயலாத நிலை ஏற்பட்டுவிட்டது.

காலமான அந்த வள்ளல் பாடினி அணிந்துகொள்ள வாடாமல் இருக்கக்கூடிய பொன்மாலைகளைப் பரிசிலாக வழங்கினானாம். பாணர்களுக்குத் தாமரை வழங்கினானாம். அந்தத் தாமரை கேணியில் பூக்காத பூவாம். தீக்கொழுந்து எரிவது போல் இருக்குமாம்.

தீயில் சுட்டெடுத்த ஆட்டுக்கறித் துண்டுகளும், நறவுக் கள்ளும் நாவுக்குச் சுவையாகத் தருவானாம். பெற்றவர்கள் கள்ளை உண்டும், கறியைத் தின்றும் மகிழ்வதோடு மற்றவர்களுக்கு வழங்கியும் மகிழ்வார்களாம். அந்த அளவுக்கு மிகுதியாகத் தருவானாம்.

கிடைந்நதற்கு அரியனவற்றை அவன் உரிமையாக்கித் தருவானாம்.

இவன் இறந்த பின் இவனது உடலை வெளியில் எறியாமல் தாழியில் இட்டுப் புதைத்துவிட்டார்களாம். அதனால் கூகைக்கோழி மனம் தாங்க முடியாமல் அமைதியின்றிப் புழுங்கிற்றாம்.

### பழக்கம்

* ஆட்டுக் கடாவை வெட்டித் தீயிலிட்டுக் கொளுத்திக் கனிந்திருக்கும் பதத்தில் உண்பது வழக்கம்.
* இறந்தவர்களின் உடல்களை வெட்ட வெளியில் எறிந்து பறவைகளுக்கு இரையாக்கும் வழக்கமும் தமிழ்மக்களிடம் நிலவிவந்தது.
* இறந்தவர்களைத் தாழியில் இட்டுப் புதைப்பது வழக்கம்.

#### பழந்தமிழ்

* கேணி = குளம்
**கண்ணையா யோகி** என அழைக்கப்பட்ட பண்டிதர் ஜி. கண்ணையா யோகி அவர்கள் (பிறப்பு: 29-05-1882, இறப்பு: 02-12-1990) இந்தியா தமிழ்நாட்டின் கோயம்புத்தூரில் பிறந்து 108 ஆண்டுகள் வாழ்ந்த ஓர் இந்து ஆன்மீகவாதியாவார். இவர் இந்தியாவின் சென்னை அம்பத்தூரிலுள்ள ஆத்ம ஞான யோக சபையினை நிறுவி ஆன்மீகப் பணி புரிந்தார்.

வாழ்க்கைக் குறிப்பு
-------------------

யோகி ஸ்ரீ கண்ணையா அவர்கள் குருசுவாமி தம்பதியினருக்கு மே 05, 1882 அன்று கோயம்பத்தூரில் பிறந்தார். இவரது தந்தை குருசுவாமி அவர்கள் அப் பிரதேசத்தின் பிரபலமான நாடி ஜோதிடர் ஆவார். சிறு வயதிலேயே கடவுளை காண வேண்டும் என ஏக்கம் கொண்டிருந்தார் கண்னையன் அவர்கள்.

ஆன்மீகக் கல்வி
--------------

கண்ணையா யோகி அவர்களை அவரது ஆறாவது வயதிலேயே சப்தரிஷிகளின் தலைவரான ஸ்ரீ அகத்திய மாமஹரிஷி அவர்கள் ஆட்கொண்டு, நீலமலையிலுள்ள தமது ஆச்சிரமத்திற்கு அழைத்துவந்தார். அங்கு அகத்திய மஹரிஷி மற்றும் புலிப்பாணி மஹரிஷி ஆகியோரால் நான்கு வேதங்கள், 96 தத்துவங்கள், எல்லா மொழிகளின் வடிவ, ஒலி ரகசியங்கள், யந்திர, தந்திர, மந்திரங்கள், ஆய கலைகள் 64, அஷ்டமாசித்திகளின் பெருக்கமான 512 சித்திகள் உட்பட அனைத்துவிதமான ஆன்மீகக் கலைகளும் கற்பிக்கப்பட்டது. அவர் 18 ஆண்டுகள் அங்கு தங்கியிருந்து ஆன்மீகம் பயின்றார்.

திருமண வாழ்க்கை
---------------

18 ஆண்டுகால ஆன்மீகக் கல்வியின் பின்னர், தமது குருவின் உத்தரவின் பேரில் மீண்டும் கோயம்புத்தூர் திரும்பினார். அங்கு தமது பெற்றோரின் சம்மதத்துடன் திருமணமும் முடித்தார். அதன் வாயிலாக இரு குழந்தைகளுக்கு தந்தையுமானார். இவ்வாறான காலகட்டத்தில் தனது தந்தையார் மரணமடைய, அவரது நாடி ஜோதிடப் பணியினைத் தொடர்ந்தார் கண்ணையா.
சில காலத்தில தமது துணைவியாரும் இறக்க, தமது குழந்தைகளை பராமரிப்பதற்காக தம் குருவின் உத்தரவின் பேரில் மறுமணமும் புரிந்துகொண்டார்.

பண்டிதர்
--------

ஆசிரியர் தொழிலில் இணைவதற்காக் இவர் பண்டிதர் பரீட்சையில் தோற்றி சித்தியடைந்தார்.

ஆன்மீகப் பணி
------------

கண்ணையா யோகி அவர்கள் சென்னை அம்மத்தூரில் அமைந்துள்ள ஆத்ம ஞான யோக சபையினை நிறுவினார். இதன்மூலம் அங்கு வரும் பக்தர்களுக்கும் அடியவர்களுக்கும் தமது குருவிடமிருந்து கற்ற ஆன்மீக வித்தைகளை கற்பித்து வரலானார்.
கண்ணையா யோகி அவர்களது பக்தர்கள் உலக நாடுகள் பலவற்றில் உள்ளார்கள். இவருக்கு சீடர்கள் பலர் இருந்தாலும், முருகேசு சுவாமிகள், றுடொல்ஃப் மற்றும் யோகி ஜனார்த்தனா போன்றவர்கள் மிகப் பிரபலமானவர்கள்.

குரு வந்தனம்
------------

கண்ணையா யோகி அவர்களின் சிறப்பினைக் கூறும் குரு வந்தனப் பாடல்:

காவி உடுத்திடாமல் கமண்டலம் எடுத்திடாமல்  

காட்டிடை அலைந்திடாமல் காணலிடை நலிந்திடாமல்  

பூவுலகம் தன்னை சுத்த பொய் என்றும் புகன்றிடாமல்  

புறத்தொரு மதத்தினோரைப் புண்பட பேசிடாமல்  

சேவைகள் செய்தற்போதும் தெய்வத்தை தெரிவோம் என்று  

தெளிவுற காட்டினாய் உன் தினசரி வாழ்கைதன்னால்  

தீவினை இருட்டை போக்கி ஜகமெல்லாம்  

விளங்கும் ஆன்மிக யோக ஞான தீபமே  

ஸ்ரீ கண்ணைய தேவனே போற்றி போற்றி போற்றி

இறப்பு
------

கண்ணையா யோகி அவர்கள் 1990-12-02 அன்று இறந்தார்

நூல்கள்
-------

கண்ணையா யோகி அவர்கள் பல நூல்களை எழுதியுள்ளார். அவற்றுள் பல கையெழுத்துப் பிரதிகளாகும். பிற்காலத்தில் அவற்றுள் பல அவரது சீடர்களால் அச்சிடப்பட்டு வெளியிடப்பட்டன. அவ்வாறு வெளியிடப்பட்ட சில நூல்கள்.

* ஆன்மீகப் படைப்புகள் பகுதி 1 (மானச யோகம்)
* ஆன்மீகப் படைப்புகள் பகுதி 2 -பகுதி 11
* ஸ்ரீ காயத்திரி உபாசனா பத்ததி

வெளி இணைப்புக்கள்
-----------------

* Life History of Kanniah Yogi
* பரணிடப்பட்டது 2012-01-26 at the வந்தவழி இயந்திரம்
**ஹிந்துஸ்தான் ஷிப்யார்ட் லிமிடெட்** (Hindustan Shipyard Limited) ஆனது இந்தியாவின் கிழக்கு கடற்கரையில் உள்ள விசாகப்பட்டினத்தில் அமைந்துள்ள கப்பல் கட்டுமிடமாகும்.

வரலாறு
------

22 ஜூன் 1941 அன்று டாக்டர் இராஜேந்திரப் பிரசாத் அவர்களால் இந்தக் கப்பல் கட்டுமிடத்திற்கு அடிக்கல் நாட்டப்பட்டது. ஆரம்பத்தில் *சிந்தியா கப்பல் கட்டுமிடம்* என அறியப்பட்ட, இது தொழிலதிபர் வால்சாந் ஹிரசாந்தால் தி சிந்தியா ஸ்டீம் நேவிகேஷன் கம்பெனி லிமிடெட் நிறுவனத்தின் ஒருபகுதியாக கட்டப்பட்டது. சுதந்திரத்திற்குப் பிறகு முழுவதும் இந்தியாவிலேயே கட்டப்பட்ட *ஜல் உஷா* கப்பலானது சிந்தியா கப்பல் கட்டுமிடத்தில் கட்டப்பட்டது. மேலும் இக்கப்பல் ஜவகர்லால் நேருவால் 1948 ஆம் ஆண்டு துவக்கி வைக்கப்பட்டது.

இந்த கப்பல் கட்டும் துறைமுகம் 1961 ல் நாட்டிற்கு அர்ப்பணிக்கப்பட்டது, மேலும் ஹிந்துஸ்தான் ஷிப்யார்ட் லிமிடெட் என பெயர் மாற்றமும் செய்யப்பட்டது.

2009ல், ஹிந்துஸ்தான் ஷிப்யார்ட் லிமிடெட் ஆனது கப்பல் துறை அமைச்சகத்திடமிருந்து பாதுகாப்புத்துறை அமைச்சகத்திற்கு மாற்றப்பட்டது. அணு ஆற்றலுடன் கூடிய அரிகந்த் வகை நீர்மூழ்கிகளை உருவாக்குவதில் ஹிந்துஸ்தான் ஷிப்யார்ட் லிமிடெட் முக்கியப் பங்காற்றியது.

கப்பல்கள்
---------

2009ன் படி, இத்துறைமுகத்தில் 170 கப்பல்கள் வரை கட்டப்பட்டுள்ளது, மேலும் 2000 கப்பல்கள் வரை பழுது பார்க்கப்பட்டுள்ளது. இதில் பெரிய கப்பல்கள், கடலோர கண்காணிப்புக் கப்பல்கள், ஆய்வுக் கப்பல்கள், துளையிடும் கப்பல்கள், கடலோரத் தளங்கள் போன்றவை கட்டப்படுகின்றன.

இங்கு இந்தியக் கடற்படையின் நீர்மூழ்கிகளுக்கு முக்கிய சீரமைப்புப் பணிகள் செய்யப்படுகின்றன, மேலும் அணு ஆற்றலுடன் கூடிய நீர்மூழ்கிக்கப்பலைக் கட்டுமளவுக்கு இந்தக் கப்பல் கட்டுமிடம் மேம்படுத்தப்பட்டு வருகிறது.

நலிவு நிலை
----------

இந்திய அரசின் பொதுதுறை நிறுவனமான இது நலிவடைந்து வருவதால் மூடிவிட 2015ஆம் ஆண்டி அரசு முடிவெடுத்துள்ளது.

மேற்கோள்கள்
-----------

விக்கிமீடியா பொதுவகத்தில்,  
 ***Hindustan Shipyard***   
என்பதின் ஊடகங்கள் உள்ளன. 

1. ↑  "About Us". Hindustan Shipyard Limited. 2011-10-08 அன்று மூலம் பரணிடப்பட்டது. 2011-09-09 அன்று பார்க்கப்பட்டது.
2. 1 2  "Hindustan Shipyard: Making Waves". India Today. 2009-10-09.. பார்த்த நாள்: 2011-09-09.
3. ↑  "Govt moves Hindustan Shipyard to Defence ministry". The Times of India. 2009-12-24. Archived from the original on 2012-09-26.. பார்த்த நாள்: 2011-09-09.
4. ↑  நலிவடைந்த பொதுத்துறை நிறுவனங்களை மூட அரசு முடிவு: பட்டியலில் ஹெச்எம்டி, ஏர் இந்தியா, எம்டிஎன்எல்
**டயேன் ஃபாசி**, (*Diane Fossey*, ஜனவரி 16, 1932 – டிசம்பர் 26, 1985) என்னும் அமெரிக்க பெண்மணி கொரில்லாவைப் பற்றி சிறந்த ஆய்வுகள் நடத்தியிருக்கிறார். நீண்டகாலம் ஆப்பிரிக்காவில் உள்ள ருவாண்டா நாட்டில் கொரில்லாக்களோடேயே வாழ்ந்து கொரில்லாவை பற்றி நுணுக்கமாக முறைப்படி குறிப்புகளைத் தொகுத்து ஆய்ந்து வந்தார். புகழ் பெற்ற பழைய இறந்துபட்ட உயிரின ஆய்வாளராகிய லூயி லீக்கி என்பாரால் ஊக்குவிக்கப்பட்டு இவர் கொரில்லாவைப்பற்றிய ஆய்வுகள் செய்தார். இவருடைய ஆய்வுகள் ஜேன் குட்டால் சிம்ப்பன்சி பற்றி நடத்திய அரிய ஆய்வைப்போல முதன்மையானது.

வாழ்க்கை
--------

டயான் ஃவாசி கலிபோர்னியாவில் ஃவேர்ஃவாக்சு (Fairfax) என்னும் இடத்தில் பிறந்து கலிபோர்னியாவில் உள்ள சான் பிரான்சிஸ்கோவில் வளர்ந்தார். 1954ல் இளநிலை பட்டமும், பின்னர் கேம்பிரிட்ஜ் பல்கலைக்கழகத்தில் 1974ல் உயிரின அறிவியலில் (Zoology) முனைவர் (Ph.D.) பட்டமும் பெற்றார். 1963 ஆம் ஆண்டுக்குள் கொரில்லாவைப்பற்றி ஆய்வு செய்ய போதிய ஆய்வுப்பணம் திரட்டிய பின் ஆப்பிரிக்காவிற்குச் சென்றார். அங்கு முனைவர் லீக்கி அவர்களையும் சந்தித்தார். காட்டு விலங்காகிய கொரில்லாக்களிடம் எப்படியோ இவர் போதிய நம்பிக்கையைப் பெற்று அவைகளோடு நெருங்கி இருந்து ஆய்வு செய்யப் பழகினார். 1967ல் இவர் ருவாண்டாவிலே ருஃகெங்கேரி என்னும் மாநிலத்தில், விருங்கா மலைப்பகுதிகளில் *கரிசோக் ஆய்வு நடுவணகம்* நிறுவினார். இவருடைய ஆராய்ச்சிக் கட்டுரைகள் சேசனல் ஜியாகிரஃபிக் இதழில் வெளியாகின.

எதிர்பாரா வகையில் இறப்பு
------------------------

டயான் வாசி அவர்கள் எதிர்பாராத விதமாக தன் இருப்பிடத்தில் டிசம்பர் 26, 1985ல் கொடூரமாகக் கொல்லப்பட்டார். இவருடைய ஆய்வுகளால் தம்முடைய தொழில் கெடுவதாக நினைத்த சில கொள்ளைக்காரர்களோ, கொரில்லாக்களைக் கடத்துபவர்களுக்கு எதிராக போராடியதாலோ இக்கொலையைச் செய்ததாகக் கருதப்படுகிறது. பரவலாக அறியப்பட்ட வார்லி மொவாட் என்னும் எழுத்தாளர், இந்நிலங்களைச் சுற்றுலாவுக்காகப் பயன்படுத்த ஆவலாய் இருந்த யாரோ சிலர் இக்கொலையைச் செய்திருக்க வேண்டும் என்னும் கருத்தை முன் வைக்கிறார்.

வெளி இணைப்புகள்
---------------

* கொலை செய்தவர்களைக் கண்டுபிடித்தார்களா? பரணிடப்பட்டது 2008-05-26 at the வந்தவழி இயந்திரம்
* டயான் வாசி கொரில்லா பன்னாட்டு அறக்கட்டளை Dian Fossey Gorilla Fund International

மேற்கோள்கள்
-----------

1. ↑  "சூழலியல் தியாகிகள்". தி இந்து. 12 மார்ச் 2016. 14 மார்ச் 2016 அன்று பார்க்கப்பட்டது.

| * பா
* உ
* தொ
மனிதக் குரங்கு-தொடர்பான கட்டுரைகள் |
| --- |
| மனிதக் குரங்கு இனங்கள் | 
* மனிதர் (*Homo sapiens*)
* சிம்ப்பன்சி (*Pan* spp.)
* போனபோ (*Pan paniscus*)
* சிம்பன்சி (*Pan troglodytes*)
* கொரில்லா (*Gorilla* spp.)
* Western gorilla (*Gorilla gorilla*)
* கிழக்கத்திய மலைக் கொரில்லாக்கள்
* ஒராங்குட்டான் (*Pongo* spp.)
* Bornean orangutan (*Pongo abelii*)
* Sumatran orangutan (*Pongo pygmaeus*)
* கிப்பன் (குடும்பம்: Hylobatidae)

 | Human and gorilla skeleton |
| மனிதக் குரங்கு ஆய்வு | 
* Ape language
* டயான் வாசி
* பிருட்டே கால்டிகாசு
* குட்டால்
* Chimpanzee genome project
* மனித மரபணுத்தொகைத் திட்டம்
* Neanderthal genome project
* Willie Smits
* Lone Drøscher Nielsen
* Ian Redmond
* Iowa Primate Learning Sanctuary
* Borneo Orangutan Survival

 |
| Legal and social status | 
* Personhood
* Research ban
* Kinshasa Declaration
* Great Ape Project
* Survival Project

 |
| மேலும் பார்க்க | 
* List of apes (non-human)
* Bushmeat
* List of fictional primates
* மனிதக் கூர்ப்பு
* Mythic humanoids
* Bigfoot
* Yeren
* எட்டி
* Great apes

 |
**டயோனிசசு** என்பவர் கிரேக்கப் பழங்கதைகளில் கூறப்படும் ஒரு ஆண் கடவுள் ஆவார். திராட்சை அறுவடை, திராட்சை ரசம், செழிப்பு, பண்டிகைகள், மதக் கொண்டாட்டங்கள், சடங்கின் போது ஒருவருக்கு ஏற்படும் ஆவேசம் மற்றும் திரையரங்குகள் ஆகியவற்றின் கடவுளாகக் கருதப்படுகிறார். கிரேக்கக் கடவுள்களில் இவர் ஒருவரே ஒரு மானுடப் பெண்ணிற்குப் (செமிலி) பிறந்த குழந்தை ஆவார். இவர் ரோமானியாவில் பாச்சசு என்ற பெயரில் அழைக்கப்படுகிறார்.

பிறப்பு
-------

செமிலியின் வயிற்றில் வளர்வது சியுசின் குழந்தை என்று அறிந்த எரா ஒரு செவிலியரின் உருவம் தாங்கி வந்தார். அவர் செமிலியிடம் சியுசின் உண்மையான உருவத்தை காணுமாறு கூறினார். சியுசு தடுக்க முயன்றும் செமிலி கட்டாயப்படுத்தியதால் அவர் தன் உண்மையான உருவத்தை காண்பித்தார். அப்போது வெளிப்பட்ட இடியும் மின்னலும் செமிலியை அழித்துவிட்டது. பிறகு செமிலியின் கருவில் இருந்த குழந்தையை தன் தொடையில் வைத்து கருவுறச் செய்தார் சியுசு. அந்த குழந்தையே டயோனிசசு. இதனால் அவர் இருமுறை பிறந்தவன் என்று அழைக்கப்படுகிறார். பிறகு டயோனிசசு தன் தாய் செமிலியை இறந்தவர்களின் உலகமான டார்டரசில் இருந்து மீட்டு வந்து அவரை ஒலிம்பிய மலையில் ஒரு கடவுளாக வாழ வைத்ததாகக் கூறப்படுகிறது.

மற்றொரு கதையில் எரா டைட்டன்களை அனுப்பி சியுசு மற்றும் பெர்சிஃபோனின் குழந்தையான சாக்ரியுசை துண்டு துண்டாக நறுக்கி வீசியதாகவும் அவனது இதயத்தை மட்டும் காப்பாற்றிய சியுசு அதை இறந்து போன செமிலியின் குழந்தை டயோனைசசின் உடலில் பொருத்தி அவனை உயிர்ப்பெறச் செய்ததாகவும் கூறப்படுகிறது.

திருமணம்
--------

மினோசு மற்றும் பாசிபே ஆகியோரின் மகள் அரியாட்னே. அவர் அரக்கன் மினோச்சரை கொல்வதற்கு வீரன் தீசியசுவிற்கு உதவினார். பிறகு தீசியசு அவளை நசோசு தீவில் விட்டு பிரிந்து சென்று விட்டான். பிறகு அந்தத் தீவிற்கு வந்த டயோனிசசு அரியாட்னேவை மணந்துகொண்டார்.

மேற்கோள்கள்
-----------

1. ↑  Hedreen, Guy Michael. *Silens in Attic Black-figure Vase-painting: Myth and Performance*. University of Michigan Press. 1992. ISBN 9780472102952. page 1
2. ↑  James, Edwin Oliver. *The Tree of Life: An Archaeological Study*. Brill Publications. 1966. page 234. ISBN 9789004016125

| * பா
* உ
* தொ
கிரேக்கத் தொன்மவியல் |
| --- |
| 
* Primordial deities
* டைட்டன்
* Aquatic deities
* Chthonic deities
* Mycenaean deities

 |
| 

|  |
| --- |
| பன்னிரு ஒலிம்பியர்கள் |
| 
* அப்ரோடிட்
* அப்பல்லோ
* எரெசு
* ஆர்ட்டெமிசு
* ஏதெனா
* டிமிடர்
* டயோனிசசு
* எப்பெசுடசு
* எரா
* எர்மெசு
* எசிடியா
* பொசைடன்
* சியுசு

 |

 |
**கூக்ளி-சூச்சுரா** ( Hugli-Chuchura) நகரை *கூக்ளி* என்றும் *சின்சுரா* என்றும் அழைப்பர். இது இந்தியாவின் மேற்கு வங்காளம் மாநிலத்தில் *ஹூக்ளி* மாவட்டத்தில் அமைந்துள்ளது. இந்நகரம் ஹூக்ளி ஆற்றங்கரையில் அமைந்துள்ளது. இது மாநிலத்தலைநகரான கொல்கத்தாவிலிருந்து 35 கிலோமீட்டர்கள் தொலைவில் வடக்கே அமைந்துள்ளது.

அமைவிடம்
--------

இந்நகரம் போர்த்துகீசியர்களால் 1579 ஆம் ஆண்டு உருவாக்கப்பட்டது. அதற்கும் முன்னான ஆயிரம் ஆண்டுகளுக்கு முன்னரே மக்கள் இப்பகுதியில் வாழ்ந்துள்ளனர். இந்நகரின் அமைவிடம் 22°54′N 88°23′E﻿ / ﻿22.90°N 88.39°E﻿ / 22.90; 88.39 ஆகும்.

மக்கட்தொகை
----------

2011 ஆம் ஆண்டின் மக்கட்தொகை கணக்கெடுப்பின் படி இந்நகரின் மொத்த மக்கட்தொகை 1,77,259 ஆகும். இதில் ஆண்கள் 51% பெண்கள் 49% ஆகும். இந்நகரின் கல்வியறிவு 91.10% ஆகும். ஆண்களின் கல்வியறிவு 93.81% ஆகவும் பெண்களின் கல்வியறிவு 88.39% ஆகவும் உள்ளது. மக்கட்தொகையில் 9% பேர் 6 வயதிற்கும் குறைவான வயதுடைய குழந்தைகள்.

விழாக்கள்
---------

இந்நகரில்,

* துர்கா பூஜை
* கார்த்திக் பூஜை
* ஜெகதாத்ரி பூஜை
* நவபார்ஷோ பூஜை
* பாசந்தி பூஜை
* மனாஷா பூஜை

போன்றவை முக்கிய விழாக்களாகும்.

மேற்கோள்கள்
-----------

1. ↑  "Yahoo maps location of Hugli-Chuchura". Yahoo maps. 2008-12-28 அன்று பார்க்கப்பட்டது.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**எமி பாவா** (*Hemi Bawa*) இந்தியாவைச் சேர்ந்த ஓர் ஓவியரும் சிற்பியுமாவார். 1948 ஆம் ஆண்டு  இவர் பிறந்தார். இவரது படைப்புகளில் அக்ரைலிக்கு மற்றும் கண்ணாடி ஓவியங்களும் மற்றும் வார்ப்பிரும்பு, கண்ணாடி இழை மற்றும் தாமிரம் ஆகியவற்றால் செய்யப்பட்ட சிற்பங்களும் அடங்கும். 

பாவா தில்லியில் பிறந்தார், 1962 ஆம் ஆண்டில் ஓவியம் வரையத் தொடங்கியபோது இவருக்கு முறையான பயிற்சி எதுவும் இல்லை  பின்னர், இவர் இசுகாண்டிநேவிய கண்ணாடி தயாரிக்கும் நுட்பங்களைப் படித்தார். பின்னர் அந்த ஊடகத்தில் உலோகம், மரம் மற்றும் அக்ரைலிக்கு ஆகியவற்றுடன் இணைந்து பணியாற்றத் தொடங்கினார்.  1996 ஆம் ஆண்டில், அட்லாண்டாவில் நடைபெற்ற 1996 ஆம் ஆண்டு கோடைகால ஒலிம்பிக்கில் காட்சிப்படுத்துவதற்காக, கோகோ-கோலா ஒரு சிற்பத்தை உருவாக்க இவரை நியமித்தது, எட்டு அடி உயரத்தில் இவர் உருவாக்கிய சிற்பம் இப்போது நகரத்தில் உள்ள கோகோ-கோலா அருங்காட்சியகத்தில் காட்சிக்கு வைக்கப்பட்டுள்ளது.   இந்தியாவிலும் வெளிநாட்டிலும் தனி மற்றும் குழு கண்காட்சிகளை பாவா நடத்தியுள்ளார். இதில் *கண்ணாடி பரிமாண* நிகழ்ச்சி  மற்றும் தில்லியில் *இந்தியா கலைத் திருவிழா 2012 ஆகியவை* அடங்கும். 

கலைத்துறையில் எமி பாவா ஆற்றிய பங்களிப்புகளுக்காக இந்திய அரசு 2009 ஆம் ஆண்டு பத்மசிறீ விருதை இவருக்கு வழங்கியது.  2010 ஆம் ஆண்டில் வெளியிடப்பட்ட அல்கா பாண்டே எழுதிய எ*மி பாவா* என்ற புத்தகத்தில் இவரது வாழ்க்கை மற்றும் படைப்புகள் ஆவணப்படுத்தப்பட்டுள்ளன  இந்தர்சித்து சிங் பாவா என்ற தொழிலதிபரைத் திருமணம் செய்து கொண்டார், மேலும் இத்தம்பதியினர் தற்போது தில்லியில் எய்லி சாலையில் வசிக்கின்றனர்.

மேற்கோள்கள்
-----------

1. ↑  "Inspired by steel / by Hemi Bawa". *Corning Museum of Glass*. 31 October 2021 அன்று பார்க்கப்பட்டது.
2. 1 2  "Padma Shri is a recognition of my art: Hemi Bawa". Mid Day. 11 April 2009. 13 February 2016 அன்று பார்க்கப்பட்டது.
3. ↑  "Harry Winston and Hemi Bawa". Jot Impex. 2016. 16 February 2016 அன்று மூலம் பரணிடப்பட்டது. 13 February 2016 அன்று பார்க்கப்பட்டது.
4. ↑  "Meet the Artist – Hemi Bawa". Corning Museum of Glass. 2016. 13 February 2016 அன்று பார்க்கப்பட்டது.
5. ↑  "Sculptor Hemi Bawa's Coke bottle selected for Atlanta Olympics". *India Today* (ஆங்கிலம்). May 31, 1996. 2021-03-21 அன்று பார்க்கப்பட்டது.
6. ↑  "India's glass diva sparkles again". Zee News. 4 August 2009. 13 February 2016 அன்று பார்க்கப்பட்டது.
7. ↑  "Hemi Bawa explores the power of present". *The Indian Express*. 15 January 2012. 13 February 2016 அன்று பார்க்கப்பட்டது.
8. ↑  "Padma Awards" (PDF). Ministry of Home Affairs, Government of India. 2016. 15 October 2015 அன்று மூலம் (PDF) பரணிடப்பட்டது. 3 January 2016 அன்று பார்க்கப்பட்டது.
9. ↑   *Hemi Bawa*. .
10. ↑  "Artistic impressions". *India Today*. 16 February 2012. 13 February 2016 அன்று பார்க்கப்பட்டது.

புற இணைப்புகள்
--------------

* "Hemi Bawa 2012". *YouTube video*. Artspeaks India. 1 November 2012. 13 February 2016 அன்று பார்க்கப்பட்டது.

மேலும் படிக்க
-------------

* Pande, Alka (2010). *Hemi Bawa*. Om Books. பன்னாட்டுத் தரப்புத்தக எண்:9788174367938.
டய் போ பூங்காவில் உள்ள நினைவுச் சின்னம்
**டய் போ மாவட்டம்** (Tai Po District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இம்மாவட்டம் புதிய கட்டுப்பாட்டகம் பகுதியில் உள்ள ஒன்பது மாவட்டங்களில் ஒன்றும் ஆகும். 
இந்த மாவட்டம் ஆரம்பத்தில் சிறிய கிராமங்களைக் கொண்ட பிரதேசமாகவே இருந்தது. கிராமத்துக்கே ஏற்ற வகையில் சிறிய கடைகளையும் கொண்டிருந்தது. ஹொங்கொங்கின் மீள்கட்டுமாணப் பணிகளின் ஊடாக தற்போது அதிக வளர்ச்சியுடன் பல நகரங்களை உள்ளடக்கி வளர்ந்துள்ளது. இருப்பினும் இம்மாவட்டத்தின் பெரும்பகுதி மக்கள் வாழா தேசிய வனங்களாகவே உள்ளது. இந்த தேசிய வனங்கள பல இயற்கை வளங்களைக் கொண்டு அழகிய காட்சிகளை கொண்டுள்ளது. இயற்கையை விரும்பும் மக்களின் விருப்புக்குரிய ஒரு பகுதியாகவும் இந்த மாவட்டம் விளங்குகின்றது. முன்னாள் சிறிய கிராமங்களை மட்டுமே கொண்டிருந்த இம்மாவட்டம் தற்போது புனர்நிர்மாணப் பணிகளின் பின் மக்கள் தொகை 300,000 மேல் உயர்ந்துள்ளது. இந்த மாவட்ட சபையின் கணிப்பின் படி 133 கிராமங்கள் இந்த மாவட்டத்தில் உள்ளன. 

ஒப்பீட்டளவில் ஹொங்கொங்கில் மூன்றாவது ஆகக்குறைந்த மக்கள் தொகையைக் கொண்ட மாவட்டம் இதுவாகும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2003-08-08 அன்று மூலம் பரணிடப்பட்டது. 2011-01-26 அன்று பார்க்கப்பட்டது.

வெளியிணைப்புகள்
---------------

* Tai Po District Council பரணிடப்பட்டது 2003-08-08 at the வந்தவழி இயந்திரம்
* List and map of electoral constituencies 1 (large PDF file) பரணிடப்பட்டது 2007-06-14 at the வந்தவழி இயந்திரம்
* List and map of electoral constituencies 2 (large PDF file) பரணிடப்பட்டது 2007-06-14 at the வந்தவழி இயந்திரம்
* About Tai Po New Town பரணிடப்பட்டது 2004-11-12 at the வந்தவழி இயந்திரம்

| * பா
* உ
* தொ
ஹொங்கொங் மாவட்டங்கள் |
| --- |
| ஹொங்கொங் தீவு | 
* மையம் மற்றும் மேற்கு
* கிழக்கு
* தெற்கு
* வஞ்சாய்

 | Hong Kong |
| கவுலூன் கிழக்கு | 
* குவுன் டொங்
* வொங் டயி சின்

 |
| கவுலூன் மேற்கு | 
* கவுலூன் நகரம்
* சம் சுயி போ
* யவ் சிங் மொங்

 |
| புதிய கட்டுப்பாட்டகம் கிழக்கு | 
* வடக்கு
* சயி குங்
* சா டின்
* டய் போ

 |
| புதிய கட்டுப்பாட்டகம் மேற்கு | 
* தீவுகள்
* குவாய் சிங்
* சுன் வான்
* சுன் மூன்
* யுன் லோங்

 |
**தடுப்புத்திறனியல் தேசிய ஆய்வு நிறுவனம்** *(National Institute of Immunology)* என்பது புது டில்லியில் அமைந்துள்ள ஒரு தன்னாட்சி மருத்துவ ஆராய்ச்சி நிறுவனம் ஆகும். உயிரியல் தொழிநுட்பத்துறையின் சார்பாக இங்கு நோயெதிர்ப்பு ஆராய்ச்சிகள் மேற்கொள்ளப்படுக்ஜின்றன .

தடுப்புத்திறனியல் தேசிய ஆய்வு நிறுவனம் 1981 ஆம் ஆண்டு சூன் 24 ஆம் தேதி நிறுவப்பட்டது. பேராசிரியர் எம். கி. கே. மேனன் இந்நிறுவனத்தின் ஆட்சிக்குழுவின் தலைவராக நியமிக்கப்பட்டார். இந்திய மருத்துவ ஆய்வு மன்றம்-உலக சுகாதார அமைப்பின் தடுப்புத்திறனியல் ஆராய்ச்சி மற்றும் பயிற்சி மையம், அனைத்திந்திய மருத்துவ அறிவியல் கழகம் தில்லியில் தோற்றம் பெற்று பின்னர் 1982 இல் தடுப்புத்திறனியல் தேசிய ஆய்வு நிறுவனத்துடன் இனைக்கப்பட்டது. இருப்பினும் கௌரவ இயக்குநர் பேராசிரியர் கி.பி. தல்வார் தலைமையின் கீழ் அனைத்திந்திய மருத்துவ அறிவியல் கழகத்தின் ஆய்வகத்திலேயே செயல்பட்டு வந்தது. இதன் புதிய கட்டிடம் சவகர்லால் நேரு பல்கலைக்கழக வளாகத்தில் 1983 ஆம் ஆண்டு கட்டப்பட்டது. கி.பி. தல்வார் இந்நிறுவனத்தின் நிறுவன இயக்குநர் ஆவார்.

லெப்ரோசின் இந்தியா முதல் வகை தடுப்பூசி NII ஆல் உருவாக்கப்பட்டது, இந்தியாவில் தொழுநோய்க்கான எதிர்ப்பு மருந்து முதன்முதலில் இந்நிறுவனத்தால் உருவாக்கப்பட்டது. மைக்கோபாக்டீரியம் இண்டிகசு பிரானி என்ற பெயரில் இது அழைக்கப்பட்டது .

மேற்கோள்கள்
-----------

1. ↑  Gupta, KR; Gupta, Amit (July 6, 2006). *Concise Encyclopaedia of India, Volume 3*. Atlantic Publishers & Distributors. பக். 917. பன்னாட்டுத் தரப்புத்தக எண்:9788126906390. .
2. ↑  Ghose, T.K.; Ghosh, P. (2003). *Biotechnology in India I*. Springer Science & Business Media. பக். 6–. பன்னாட்டுத் தரப்புத்தக எண்:978-3-540-00609-1. .
3. ↑  "National Institute of Immunology". *Department of Biotechnology, Government of India*. 2014-07-30 அன்று மூலம் பரணிடப்பட்டது. 2014-09-20 அன்று பார்க்கப்பட்டது.
4. ↑  History பரணிடப்பட்டது 2017-07-07 at the வந்தவழி இயந்திரம் National Institute of Immunology
5. ↑  Prof. G. P. Talwar பரணிடப்பட்டது 2015-01-21 at the வந்தவழி இயந்திரம் Institute of Liver and Biliary Sciences (ILBS)

புற இணைப்புகள்
--------------

* Official website பரணிடப்பட்டது 2021-05-16 at the வந்தவழி இயந்திரம்.
**எமிலியோ சாலா**, **எலியோ சல்யா** (உக்ரேனியன்: Еліо Саля; 30 ஏப்ரல் 1864, மிலனில் - 10 ஜனவரி 1920, மிலனில் ) என்றும் அழைக்கப்படும் எமிலியோ சாலா, இத்தாலியில் பிறந்த சிற்பி மற்றும் ஓவியர் ஆவார். உக்ரைனில் உள்ள கீவ்வில் தனது பணிக்காலத்தின் பெரும்பகுதியை கழித்தவர் ஆவார்.

வாழ்க்கை வரலாறு
---------------

1890 ஆம் ஆண்டில், செயின்ட் பீட்டர்ஸ்பர்க்கில் உள்ள மொய்கா அரண்மனையில் பணிபுரிய அவரும் அவரது சகோதரரும் இத்தாலியில் இருந்து ரஷ்யாவிற்கு  அழைக்கப்பட்டனர். இரண்டு வருடங்கள் அங்கு பணிபுரிந்த பிறகு, கீவ்வில் ஒரு புதிய அருங்காட்சியகம் கட்டும் திட்டத்தைப் பற்றி கேள்விப்பட்டு அங்கே பணிபுரிய ஆர்வம் கொண்டு விண்ணப்பித்தார். ரஷ்ய சாம்ராஜ்யத்தில் இத்தாலிய கலைஞர்கள் மிகவும் பிரபலமாக இருந்ததால், அவர் உடனடியாக ஏற்றுக்கொள்ளப்பட்டு பல்வேறு வடிவமைப்புகளை உருவாக்கத் தொடங்கினார்.

1897 முதல் 1905 வரை, கிறிப்பன் என்றழைக்கப்படும் கழுகின் தலை மற்றும் இறகையும், சிங்கத்தின் உடலையும் கொண்ட ஒரு கற்பனை உயிரினத்தின் சிற்பங்களை இப்போது உக்ரைனின் தேசிய கலை அருங்காட்சியகம் என்று அழைக்கப்படும் அருங்காட்சியகத்திற்காக அவர் தயாரித்தார். அந்த திட்டத்தின் போது, அவர் கட்டிடக் கலைஞர் விளாடிஸ்லாவ் ஹோரோடெக்கி உடன் மிகவும் பயனுள்ள பணி உறவை ஏற்படுத்தினார்.  கரைட் ஜெப ஆலயம், உக்ரைன் தேசிய வங்கி, செயின்ட் நிக்கோலஸ் ரோமன் கத்தோலிக்க கதீட்ரல், இகோர் சிகோர்ஸ்கி கீவ் பாலிடெக்னிக் இன்ஸ்டிடியூட் மற்றும் உக்ரைனின் நேஷனல் ஓபரா ஆகிய கட்டிடங்களுக்காக பல்வேறு அலங்காரங்களையும் வடிவமைத்தார்.

சந்தேகத்திற்கு இடமின்றி, அவரது சிறந்த அறியப்பட்ட படைப்பு சிமேராஸுடன் கூடிய வீடு (ஹொரோடெக்கியால் வடிவமைக்கப்பட்டது) என்பதே; யானைகள், சிறுத்தைகள், காண்டாமிருகங்கள், ராட்சத தவளைகள் மற்றும் பிற அயல்நாட்டு விலங்குகளின் அற்புதமான சிமிட்டி வழங்கல்கள் சாலா உருவாக்கியது.

அவரது கட்டிடக்கலை பணிக்கு கூடுதலாக, அவர் ஒரு கலைப் பள்ளி  மற்றும் ஒரு வர்த்தக கல்லூரியில் சிற்பம் கற்பித்தார். முதலாம் உலகப் போர் வெடித்தபோது, அவர் மிலனுக்குத் திரும்பினார், அவர் ஆறு ஆண்டுகளுக்குப் பிறகு இறந்தார்.

* தவளைகள் மற்றும் தாமரை மலர்கள், சிமேராஸ் வீடு, கியேவ், 1902தவளைகள் மற்றும் தாமரை மலர்கள், சிமேராஸ் வீடு, கியேவ், 1902
* பெண் மற்றும் கேட்ஃபிஷ், சிமேராஸ் வீடு, கியேவ், 1902பெண் மற்றும் கேட்ஃபிஷ், சிமேராஸ் வீடு, கியேவ், 1902
* லயன், தேசிய கலை அருங்காட்சியகம், கீவ், 1904லயன், தேசிய கலை அருங்காட்சியகம், கீவ், 1904
* கிரிஃபின், நேஷனல் பேங்க், கீவ், 1905கிரிஃபின், நேஷனல் பேங்க், கீவ், 1905

மேற்கோள்கள்
-----------

1. 1 2 3  Brief biography @ National Art Museum of Ukraine.

வெளி இணைப்புகள்
---------------

* பொதுவகத்தில் Emilio Sala (sculptor) தொடர்பாக ஊடகக் கோப்புகள் உள்ளன.
**தடுமாற்றம்** (*Glitch*) என்பது முறைமையொன்றில் ஏற்படும் குறுகிய காலத்திற்கு நீடிக்கும் தவறு ஆகும்.

கணினித் தடுமாற்றம்
------------------

பின்வரும் வழுக்கள் கணினித் தடுமாற்றங்களாகக் கொள்ளப்படும்.

* தவறாக எழுதப்பட்ட மென்பொருள் (மென்பொருள் வழு)
* இயக்குநரால் வழங்கப்பட்ட தவறான அறிவுறுத்தல்கள்
* கண்டறியப்படாத செல்லுபடியாகாத உள்ளீட்டுத் தரவுகள்
* கண்டறியப்படாத தொடர்பாடல் வழுக்கள்
* கணினி நச்சுநிரல்கள்
* கொந்துதல்

கணினித் தடுமாற்றங்களின் காரணமாகப் பின்வரும் விளைவுகள் ஏற்படக்கூடும்.

* விசைப்பலகைச் செயல் பிழை
* எண் விசைப் பழுது
* அசாதாரணமான திரை
* தற்போக்குச் செய்நிரற்செயல் பிழைகள்
* அசாதாரணமாகச் செய்நிரல்கள் பதியப்படல்

ஒளித்தோற்ற விளையாட்டுத் தடுமாற்றம்
----------------------------------

தடுமாற்ற நகரம்
ஒளித்தோற்ற விளையாட்டுகளில், செய்நிரலர்களால் ஏற்படுத்தப்படாத செய்நிரலாக்கல் வழுவே தடுமாற்றம் எனப்படும். ஒளித்தோற்ற விளையாட்டுத் தடுமாற்றங்களாகத் தவறாகக் காட்சிப்படுத்தப்படும் வரைகலை, விளையாட்டு உறைதல், ஒலியில் மாறுபாடு ஏற்படுதல் போன்றவற்றைக் குறிப்பிடலாம்.

போகிமொன் ரெட்டிலும் புளூவிலும் மிசிங்னம்பர் என்ற போகிமொனின் தோற்றமும் போகிமொன் ரெட், புளூ, யெலோ என்பவற்றில் தடுமாற்ற நகரம் என அழைக்கப்படும் இடத்தின் தோற்றமும் தடுமாற்றங்களுக்கு எடுத்துக்காட்டுகளாகும்.

தொலைக்காட்சித் தடுமாற்றம்
-------------------------

பரப்பலின்போது தடுமாற்றங்கள் நிகழ்வதுண்டு. அலைவரிசை கிடைக்காமையினால் திரையில் கோடுகள் விழுவதும் தொலைக்காட்சித் தடுமாற்றங்களினுள்ளேயே அடக்கப்படும். சில சந்தர்ப்பங்களில் தொலைக்காட்சி நிலையங்களில் ஏற்படும் பிரச்சினைகளாலும் தொலைக்காட்சித் தடுமாற்றங்கள் ஏற்படுவதுண்டு

இதையும் பார்க்க
---------------

* மென்பொருள் வழு

மேற்கோள்கள்
-----------

1. ↑  தடுமாற்றம் (ஆங்கில மொழியில்)
2. ↑  ["மிஸ்ஸிங்நோ (தடுமாற்றப் போகிமொன்) (ஆங்கில மொழியில்)". 2012-05-27 அன்று மூலம் பரணிடப்பட்டது. 2012-04-16 அன்று பார்க்கப்பட்டது. மிஸ்ஸிங்நோ (தடுமாற்றப் போகிமொன்) (ஆங்கில மொழியில்)]
**இராமம்பாளையம் ஊராட்சி ஒன்றிய அரசு துவக்கப் பள்ளி**, கோவை மாவட்டம், ஜடையம்பாளயம் ஊராட்சிக்குட்பட்ட இராமம்பாளையம் கிராமத்தில் அமைந்துள்ள அரசு ஆரம்பப்பள்ளி. இப் பள்ளி கோயம்புதூரிலிருந்து 38 கிமீ தொலைவில், மேட்டுப்பாளையத்திலிருந்து அன்னூர் செல்லும் வழியில் 5 கி.மீ தொலைவில், காரமடை-சிறுமுகை சாலையில் அமைந்திருக்கிறது. 1930 ஆம் ஆண்டு இப் பள்ளி தொடங்கப்பட்டது.

மாவட்ட ஆட்சித் தலைவர், கல்வித்துறை உயர் அதிகாரிகள், அண்ணா பல்கலைக் கழகத்தின் துணை வேந்தர் மற்றும் பலர் வந்து பார்த்து செல்லும் மாதிரிப் பள்ளியாக இந்த ஆரம்பப் பள்ளி உள்ளது..

ஆசிரியர்களின் முயற்சியும் கிராமத்தினரின் ஒத்துழைப்பும்
------------------------------------------------------

2011 ஆம் கல்வியாண்டில், இப்பள்ளியின் ஆசிரியர் ஃப்ராங்க்ளின் மற்றும் தலைமை ஆசிரியை சரஸ்வதி ஆகிய இருவரின் முயற்சியால், குழந்தைகளின் வகுப்பறைகள் நவீனப்படுத்தப்பட்டன. இவர்கள் மேல் நம்பிக்கை கொண்ட கிராமத்தினரின் கிராமக் கல்விக் குழுவினரும் இவர்களுடன் இணைந்து செயல்பட்டனர்.

பள்ளியில் உள்ள வசதிகள்
----------------------

* முனைகளில் இடிக்காமல் படிக்க வட்ட மேஜைகள்
* குளிரூட்டப்பட்ட வகுப்பறை
* கணிணி ஆய்வகம்
* டைல்ஸ் கிரானைட் கொண்ட தரை
* நவீன ஒலிபெருக்கிகள்
* வகுப்பில் சாதாரண மற்றும் வெந்நீர் குடிநீருக்கு தனித்தனி குழாய்
* மாணவர்களுக்கு எழுத பச்சை வண்ணப்பலகை
* முதலுதவிப் பெட்டி, எல்.சி.டி புரொஜெக்டர், டிவிடி சாதனம்

குழந்தைகளுக்கு, யோகா பயிற்சி, ஓவியப் பயிற்சி, விளையாட்டு, செய்தித்தாள் வாசிப்பு பயிற்சி, ஆங்கிலப் பயிற்சி, சேமிக்க பயிற்சி என்று பல விதங்களில் பயிற்சி தரப்பட்டு, அவர்கள் ஊக்குவிக்கப்படுகின்றனர்.

கோவை மாவட்ட ஆட்சியரின் அங்கீகாரம்
---------------------------------

கோவை மாவட்ட ஆட்சியர் இந்த நவீனமாக்கலை மாவட்டத்தின் பிற பள்ளிகளுக்கும் விரிவாக்கப்படுத்த, ஆனைக்கட்டி, பொள்ளாச்சி, தொண்டாமுத்தூர் உட்பட்ட நான்கு பள்ளிகளை சீரமைக்க உத்தரவிட்டு நிதி ஒதுக்கீடும் செய்துள்ளார்.

மேற்கோள்கள்
-----------

1. ↑  இந்தியாவை முன்னேற்ற இப்படிப்பட்டவரே தேவை!
[*தொடர்பிழந்த இணைப்பு*]

* கற்பதைக் கற்கண்டாய் மாற்றிய ஓர் அரசுப் பள்ளி, நாளிதழ்:தினமணி, நாள்:மார்ச் 29, 2013

வெளி இணைப்புகள்
---------------

* இராமம்பாளையம் ஊராட்சி ஒன்றிய அரசு துவக்கப் பள்ளியின் வலைத்தளம்
**கூடகாரம்** என்பது மதுரை மாநகரில் இருந்த பகுதி என்பதை அதன் பெயர் கொண்டு உணரமுடிகிறது. 

கூடம் என்பது கூடிக் கூம்பாக அமைக்கப்படும் கோபுரத்தையும், மாடி வீடுகளையும் குறிக்கும். கூடகோபுரம் என்று இன்றும் வழங்குகிறோம். இன்றும் மதுரையில் உள்ள தெருக்கள் கிழக்கு மாடவீதி போன்ற பெயர்களுடன் விளங்குகின்றன. இப்பெயர்களில் மாடவீதி என்பது கோபுர வீதியைக் குறிக்கிறது. இதனைக் கூடவீதி என்றும் கொள்ளலாம். 

தமிழ் எழுத்துக்களில் நெடில் எழுத்துக்களுக்குக் ‘காரம்’ என்னும் சொல் சேர்க்கப்படும். ஆகாரம், ஈகாரம், ஊகாரம் … என்றெல்லாம் வரும். நிலா என்னும் சொல்லிலுள்ள ‘ஆ’ எழுத்தும் ஆகாரமே.இப்படித் தொடரும் நெடுமையைக் குறிக்கவே காரம் என்னும் அடைமொழியைச் சேர்ப்பது வழக்கம். இது ‘காரம்’ என்னும் தமிழ்ச்சொல் நெடுமைப் பொருளைத் தரும் என்பதைத் தெளிவுபடுத்துகிறது. இந்த வகையில் நெடிய தெருவை உணர்த்தும் சொல்லே காரம் என்பதை விளங்கிக் கொள்ளமுடியும். 

இவற்றால் கூடகாரம் என்பது மதுரையின் மாடவீதிகளில் ஒன்று எனலாம். மதுரையில் கூடகாரம் என்னும் பகுதி இருந்தது. 

பாண்டியன் கூடகாரத்துத் துஞ்சிய மாறன் வழுதி என்னும் சங்ககால வேந்தன். இவன் கூடகாரம் என்னுமிடத்தில் உயிர் துறந்தான். இவனது வெற்றிகளை ஐயூர் முடவனார், மதுரை மருதன் இளநாகனார்  ஆகிய புலவர்கள் பாடியுள்ளனர்.

அடிக்குறிப்பு
-------------

1. ↑   புறநானூறு 51
2. ↑  புறநானூறு 52
1956 திரைப்படம் பற்றி அறிய பார்க்க: காலம் மாறிப்போச்சு (1956 திரைப்படம்)

**காலம் மாறிப் போச்சு**  1996 ஆம் ஆண்டு வெளியான தமிழ்த் திரைப்படம்.

வகை
---

குடும்பத் திரைப்படம், சமூகத் திரைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

நான்கு பெண்கள் பெற்ற தகப்பனார் அம்மூன்று பெண்களையும் சுமையாகவும் செலவாகவும் கருதுகிறார். தான் பெற்ற ஒரே மகன்தான் தனது ஆஸ்திக்குரிய ஒரே வாரிசு என்று வாழ்கிறார். தனது பெண்களுக்கு விருப்பமில்லாத மணமகன்களை அவர்களுக்கு மணமுடித்து வைக்கிறார். துளி கூட தனது விருப்பத்திற்கு மதிப்பில்லாமல் தந்தை மணமுடித்த விரக்தியில் புகுந்த வீடு செல்கின்றனர் அப்பெண்கள். சொந்த தொழில் செய்வதற்காக மாமனாரிடம் கடன் பெற்று வர அப்பெண்களை கட்டாயப் படுத்துகிறார்கள் அவர்களின் கணவன்மார். தந்தையோ திருமணத்தோடு தனது பொறுப்பு முடிந்தது என்று மகன் பெயரில் தனது சொத்துகளை எழுதி வைக்கிறார். வசதியான வீட்டுப் பெண்ணைத் தேடி மணமுடித்தும் வைக்கிறார். அவனோ தனது தங்கையின் திருமணத்துக்குக் கூட பணம் தர மறுத்து தந்தையை வீட்டை விட்டே துரத்துகிறான். நடுத்தெருவில் நிற்கும் மாமனாரின் கௌரவத்தைக் காக்க திருமணம் நடத்தித்தர உதவுகிறார்கள் பெண்களும் அவரின் மாப்பிள்ளைகளும். பெண் குழந்தை ஆண் குழந்தை என்று பேதம் பாராட்டிய தந்தை மனம் மாறுகிறார். ஆணும் பெண்ணும் சமம், இரு குழந்தைகளையும் சமமாக நடத்த வேண்டும் என்று பெற்றோருக்குச் செய்தி சொல்லும் திரைச்சித்திரம் இது.